अर्जुनचौपारी

नेपालको पूर्व प्रशासनिक विभाजन अनुसार, पश्चिमाञ्चल विकास क्षेत्रको गण्डकी अञ्चल, स्याङ्जा जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या ६३०७ रहेको थियो जसमध्ये २७५३ पुरुष र ३५५४ महिला रहेका थिए भने यहाँ १५०६ घरधुरी रहेको थियो। 
 यो हाल अर्जुनचौपारी गाउँपालिकामा पर्दछ। 

यसको साविकका १-५ वडाहरू अर्जुनचौपारी गाउँपालिकाको वडा नम्बर १ हो भने ६-९ वडाहरू वडा वडा नम्बर २ हो।

यो गाउँ विकास समिति जिल्ला सदरमुकाम देखि करिब १० कि.मि. पश्चिममा अवस्थित छ। यो गाविसको अक्षांसीय स्थिति २८ डिग्री १६ मिनेट उत्तरदेखि २८ डिग्री २२ मिनेट उत्तर र देशान्तरीय स्थिति ८३ डिग्री ५३ मिनेट पूर्वदेखि ८३ डिग्री ७९ मिनेट पूर्वसम्म रहेको छ। यो गाविसको भौगोलिक धरातल समुद्र सतहदेखि न्यूनतम ६०० मिटर र अधिकतम १९४५ मिटरसम्म वितरित छ। यस गाविसको पूर्वमा पुतलीबजार नगरपालिका, पश्चिममा ढापुक सिमलभञ्ज्याङ गाविस, उत्तरमा सतौदरौँ र रापाकोट गाविस र दक्षिणमा खिलुङ देउराली गाविस पर्दछन्।

सन्दर्भ सामग्रीहरू

बाह्य कडीहरू
जिल्ला विकास समिति, स्याङ्जा
स्याङ्जा र स्याङ्जालिको चिनारी 

श्रेणी:स्याङ्जा जिल्लाका ठाउँहरू